Aga igal juhul meie positiivsest kogemusest - hiljuti hüvitati meile ilma asja pikemalt "kääritamata" Marguse bronhiiti haigestumisega seotud kulud, kokku pea 2000 krooni. Selle taustal, kui paljud inimesed kurdavad, et kindlustusfirmad poevad nahast välja, et mitte hüvitisi maksta, on see hea uudis. Täitsime vaid ära  veebis oleva taotluse ning saatsime originaaldokumendid. Nüüd võiks muidugi küsida, et kas 7000 krooni poole aasta eest ei ole mitte liiga palju. Ma arvan, et ei ole. Sest kunagi ei tea, kas jääd haigeks Peruus (nagu meil juhtus) või USA-s, kus ravikulud on märksa kõrgemad. Ja bronhiidist on ju hullemaidki asju. Ptüi-ptüi-ptüi!